Diari Oficial de la Generalitat Valenciana


Sumari del DOGV 2323, del 03-08-1994 (1994/832142)

ACORD de 5 de juliol de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament de Quart de Poblet.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2323

Data del DOGV
:   03-08-1994

Secció del DOGV
:   ALTRES DISPOSICIONS

Número del document
:   1994/832142


Data del document
:   05-07-1994

Organisme emissor
:   Conselleria d'Administració Pública

Tipus de document
:   Acord

ACORD de 5 de juliol de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Quart de Poblet. [94/5292]  
El Govern Valencià, en la reunió del dia 5 de juliol de 1994, adoptà l'acord següent:  
L'Ajuntament de Quart de Poblet, després de l'aprovació del projecte d'urbanització i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de carrer del Comte de Rodezno i adjacents.  
Aquesta declaració d'urgent ocupació es justifica en les següents raons:  
- L'obra està inclosa en el Pla Provincial d'Obres i Serveis 92/200 l'execució de la qual s'ha de realitzar en aquest exercici.  
L'obra té una repercussió evident en la sanitat ambiental perquè consisteix, en part, en el desviament de sèquia, execució de llit cobert i col·locació de tubs, i també la demolició i el cobriment del pou de Sant Onofre.  
Sotmés l'expedient a informació pública i efectuada la notificació individualitzada de l'acord de necessitat d'ocupació a l'afectat, no han presentat al·legacions ni recursos durant el termini reglamentari.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes al expedient d'expropiació forçosa instruït per l'Ajuntament de Quart de Poblet per a l'execució del projecte de carrer del Comte de Rodezno i adjacents.  
Llista de béns afectats  
Parcel·les afectades rústiques del polígon 7: 43, 39a i 82.  
Propietaris: Sr. Urbano, Sr. Antonio i Sr. Jesús Catalán Verdoy.  
Domicili: carrer del Mestre Sosa, núm. 30, Valencia.  
Destinació actual de les parcel·les: 43 i 39a erm, 82 regadiu.  
Límits: tant les superfícies que s'han d'expropiar com les servituds que s'han d'imposar limiten al nord, al sud, a l'est i a l'oest amb les respectives parcel·les on s'ubiquen, i són enclavaments en aquestes.  
Afeccions parcel·la 43:  
Ocupació temporal: 167,50 m2.  
Servitud línia mitjana tensió: 11,60 m2.  
Superfície que s,ha d'expropiar: 14,75 m2.  
Afeccions parcel·la 39a:  
Ocupació temporal: 1626,50 m2.  
Servitud línia mitjana tensió: 33,60 m2.  
Afeccions parcel·la 82:  
Ocupació temporal: 75 m2.  
Servitud línia mitjana tensió: 1,60 m2.  
Expropiació: 4 m2.  
Aquest acord es publicarà en el Diari Oficial de la Ge-neralitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre l'acta prèvia, puguen formular per escrit, davant l'Ajuntament de Quart de Poblet, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest Acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 5 de juliol de l994  
El conseller secretari del Govern Valencià,  
LUIS BERENGUER FUSTER